CELEX: 32016D1898
Language: sl
Date: 2016-10-26 00:00:00
Title: Izvedbeni sklep Komisije (EU) 2016/1898 z dne 26. oktobra 2016 o spremembi Izvedbenega sklepa 2013/764/EU glede nadzornih ukrepov za zdravje živali v zvezi s klasično prašičjo kugo v nekaterih državah članicah (notificirano pod dokumentarno številko C(2016) 6710) (Besedilo velja za EGP)

28.10.2016   
               
               
                  SL
               
               
                  Uradni list Evropske unije
               
               
                  L 293/39
               
            IZVEDBENI SKLEP KOMISIJE (EU) 2016/1898
      z dne 26. oktobra 2016
      o spremembi Izvedbenega sklepa 2013/764/EU glede nadzornih ukrepov za zdravje živali v zvezi s klasično prašičjo kugo v nekaterih državah članicah
      
         
            (notificirano pod dokumentarno številko C(2016) 6710)
         
      
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
      ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(4) Direktive,
      ob upoštevanju naslednjega:
      
                  (1)
               
               
                  Izvedbeni sklep Komisije 2013/764/EU (3) določa nadzorne ukrepe za zdravje živali v zvezi s klasično prašičjo kugo v državah članicah ali na njihovih območjih, ki so navedena v Prilogi k navedenemu sklepu. Navedeni ukrepi vključujejo prepoved odpošiljanja živih prašičev, semena, jajčnih celic in zarodkov prašičev, prašičjega mesa ter mesnih pripravkov in mesnih proizvodov, ki so sestavljeni iz prašičjega mesa ali ga vsebujejo, z določenih območij zadevnih držav članic.
               
            
                  (2)
               
               
                  Pri oceni tveganja, ki ga predstavlja zdravstveno stanje živali v zvezi s klasično prašičjo kugo, bi bilo treba upoštevati razvoj trenutnih epidemioloških razmer v Uniji v zvezi z navedeno boleznijo. Zato je primerno, da se določijo nekatera odstopanja za odpošiljanje živih prašičev, svežega prašičjega mesa ter nekaterih mesnih pripravkov in mesnih proizvodov z območij, navedenih v Prilogi k Izvedbenemu sklepu 2013/764/EU. V navedenem izvedbenem sklepu bi bilo treba opisati tudi dodatne zahteve za zdravje živali, ki se uporabljajo, če so odobrena taka odstopanja.
               
            
                  (3)
               
               
                  Direktiva Sveta 64/432/EGS (4) določa, da morajo žive živali pri premikih spremljati zdravstvena spričevala. Če se odstopanja od prepovedi odpošiljanja živih prašičev z območij, navedenih v Prilogi k Izvedbenemu sklepu 2013/764/EU, uporabljajo za žive prašiče, namenjene za trgovino znotraj Unije, bi morala navedena zdravstvena spričevala vključevati sklicevanje na navedeni izvedbeni sklep, da se v ustreznih spričevalih zagotovijo primerne in točne zdravstvene informacije.
               
            
                  (4)
               
               
                  Člen 6 Direktive Sveta 2001/89/ES (5) priznava obstoj gospodarstev z različnimi proizvodnimi enotami in omogoča uporabo odstopanj v zvezi z različnimi ravnmi tveganja, ki jih lahko prizna pristojni organ. To bi se moralo odražati v odstopanjih, določenih v členu 4(a) Izvedbenega sklepa 2013/764/EU.
               
            
                  (5)
               
               
                  V Prilogi k Odločbi Komisije 2002/106/ES (6) so navedeni postopki serološkega spremljanja in vzorčenja ter določene podrobnosti o predpisanih testih. Kadar je treba v navedenem izvedbenem sklepu določiti odstopanja od zahtev iz Izvedbenega sklepa 2013/764/EU, bi se bilo treba pri takih ukrepih sklicevati na ustrezne dele Priloge k Odločbi 2002/106/ES.
               
            
                  (6)
               
               
                  Izvedbeni sklep 2013/764/EU bi bilo zato treba ustrezno spremeniti.
               
            
                  (7)
               
               
                  Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
               
            SPREJELA NASLEDNJI SKLEP:
      Člen 1
      Izvedbeni sklep 2013/764/EU se spremeni:
      
                  1.
               
               
                  vstavi se naslednji člen 2a:
                  „Člen 2a
                  Odstopanje za odpošiljanje živih prašičev v druge države članice v nekaterih primerih
                  1.   Z odstopanjem od člena 2(1) lahko zadevne države članice dovolijo odpošiljanje živih prašičev z gospodarstev na območjih iz Priloge v druge države članice, če je splošno stanje v zvezi s klasično prašičjo kugo na območjih iz Priloge ugodno in so zadevni prašiči bivali na gospodarstvih:
                  
                              —
                           
                           
                              na katerih ni bil v preteklih 12 mesecih zabeležen noben dokaz klasične prašičje kuge, zadevno gospodarstvo pa se nahaja zunaj okuženega ali ogroženega območja, vzpostavljenega v skladu z Direktivo 2001/89/ES,
                           
                        
                              —
                           
                           
                              vsaj 90 dni ali od rojstva, v 30 dneh neposredno pred odpošiljanjem pa na gospodarstvo niso bili vneseni nobeni živi prašiči,
                           
                        
                              —
                           
                           
                              ki izvajajo načrt biološke zaščite, ki ga je odobril pristojni organ,
                           
                        
                              —
                           
                           
                              ki jih redno in vsaj vsake štiri mesece pregleda pristojni organ:
                              
                                          (i)
                                       
                                       
                                          ob upoštevanju smernic iz poglavja III Priloge k Odločbi Komisije 2002/106/ES (*);
                                       
                                    
                                          (ii)
                                       
                                       
                                          pregled vključuje klinični pregled v skladu s postopkoma preverjanja in vzorčenja iz dela A poglavja IV Priloge k Odločbi 2002/106/ES;
                                       
                                    
                                          (iii)
                                       
                                       
                                          ki preveri dejansko izvajanje določb iz druge in četrte do sedme alineje člena 15(2)(b) Direktive 2001/89/ES, ter
                                       
                                    
                        
                              —
                           
                           
                              za katera se uporablja načrt spremljanja klasične prašičje kuge, ki ga izvaja pristojni organ v skladu s postopki vzorčenja iz točke F.2 poglavja IV Priloge k Odločbi 2002/106/ES, in na katerih so rezultati laboratorijskih testov negativni v enem mesecu pred premikom.
                           
                        2.   Za žive prašiče, ki izpolnjujejo zahteve iz odstavka 1, se k ustreznemu zdravstvenemu spričevalu za prašiče iz člena 5(1) Direktive Sveta 64/432/EGS (**) doda naslednje besedilo:
                  
                     ‚Prašiči izpolnjujejo zahteve iz člena 2a Izvedbenega sklepa Komisije 2013/764/EU.‘
                  
                  
                     (*)  Odločba Komisije 2002/106/ES z dne 1. februarja 2002 o odobritvi Diagnostičnega priročnika, ki določa diagnostične postopke, metode vzorčenja in merila za ocenjevanje rezultatov laboratorijskih preiskav za potrjevanje klasične prašičje kuge (UL L 39, 9.2.2002, str. 71)."
						
                  
                     (**)  Direktiva Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (UL 121, 29.7.1964, str. 1977/64).“;"
						
               
            
                  2.
               
               
                  člen 4 se spremeni:
                  
                              (a)
                           
                           
                              v točki (a) se druga alinea nadomesti z naslednjim:
                              
                                          „—
                                       
                                       
                                          vsaj 90 dni ali od rojstva, v 30 dneh neposredno pred odpošiljanjem v klavnico pa na gospodarstvo ali v ločeno proizvodno enoto niso bili vneseni nobeni živi prašiči. To se uporablja le za ločene proizvodne enote, za katere je uradni veterinar potrdil, da so struktura, velikost in razdalja med proizvodnimi enotami in postopki, ki se v njih izvajajo, taki, da proizvodne enote zagotavljajo popolnoma ločene objekte za nastanitev, rejo in krmljenje, tako da se virus ne more razširiti z ene proizvodne enote na drugo,“;
                                       
                                    
                        
                              (b)
                           
                           
                              v točki (a) se točka (iii) četrte alinee nadomesti z naslednjim:
                              
                                          „(iii)
                                       
                                       
                                          ki izpolnjuje vsaj enega od naslednjih pogojev:
                                          
                                                      1.
                                                   
                                                   
                                                      preveri izvajanje določb iz druge in četrte do sedme alineje člena 15(2)(b) Direktive 2001/89/ES; ali
                                                   
                                                
                                                      2.
                                                   
                                                   
                                                      na območju s polmerom 40 km od gospodarstva se redno in vsaj vsake štiri mesece izvaja nadzor pri divjih prašičih, z negativnimi rezultati v skladu z delom H poglavja IV Priloge k Odločbi 2002/106/ES, in na vseh zaklanih prašičih v pošiljki so bili opravljeni testi z negativnimi rezultati na klasično prašičjo kugo v skladu z diagnostičnimi postopki iz dela C poglavja VI Priloge k Odločbi 2002/106/ES;“;
                                                   
                                                
                                    
                        
                              (c)
                           
                           
                              v točki (a) se doda naslednja sedma alinea:
                              
                                          „—
                                       
                                       
                                          prašičje meso, mesne pripravke in mesne proizvode, ki prihajajo z gospodarstev s prašiči, ki izpolnjujejo zahteve iz te točke, spremlja ustrezno zdravstveno spričevalo za trgovino znotraj Unije iz Uredbe Komisije (ES) št. 599/2004 (***), del II spričevala pa se dopolni z naslednjim besedilom:
                                          ‚Proizvod je v skladu z Izvedbenim sklepom Komisije 2013/764/EU z dne 13. decembra 2013 glede nadzornih ukrepov za zdravje živali v zvezi s klasično prašičjo kugo v nekaterih državah članicah.‘
                                       
                                    
                                 (***)  Uredba Komisije (ES) št. 599/2004 z dne 30. marca 2004 o sprejetju usklajenega vzorca spričevala in inšpekcijskega poročila, povezanih s trgovino z živalmi in proizvodi živalskega izvora med državami članicami Skupnosti (UL L 94, 31.3.2004, str. 44).“;"
						
                           
                        
                              (d)
                           
                           
                              v točki (b) se tretja alinea nadomesti z naslednjim:
                              
                                          „—
                                       
                                       
                                          spremlja jih ustrezno zdravstveno spričevalo za trgovino znotraj Unije iz Uredbe (ES) št. 599/2004, del II spričevala pa se dopolni z naslednjim besedilom:
                                          ‚Proizvod je v skladu z Izvedbenim sklepom Komisije 2013/764/EU z dne 13. decembra 2013 glede nadzornih ukrepov za zdravje živali v zvezi s klasično prašičjo kugo v nekaterih državah članicah.‘“;
                                       
                                    
                        
            
                  3.
               
               
                  v členu 10 se datum „31. decembra 2017“ nadomesti z datumom „31. decembra 2019“.
               
            Člen 2
      Ta sklep je naslovljen na države članice.
      
         V Bruslju, 26. oktobra 2016
         
            
               Za Komisijo
            
            Vytenis ANDRIUKAITIS
            
               Član Komisije
            
         
      
      
         (1)  UL L 395, 30.12.1989, str. 13.
      
         (2)  UL L 224, 18.8.1990, str. 29.
      
         (3)  Izvedbeni sklep Komisije 2013/764/EU z dne 13. decembra 2013 glede nadzornih ukrepov za zdravje živali v zvezi s klasično prašičjo kugo v nekaterih državah članicah (UL L 338, 17.12.2013, str. 102).
      
         (4)  Direktiva Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (UL 121, 29.7.1964, str. 1977/64).
      
         (5)  Direktiva Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (UL L 316, 1.12.2001, str. 5).
      
         (6)  Odločba Komisije 2002/106/ES z dne 1. februarja 2002 o odobritvi Diagnostičnega priročnika, ki določa diagnostične postopke, metode vzorčenja in merila za ocenjevanje rezultatov laboratorijskih preiskav za potrjevanje klasične prašičje kuge (UL L 39, 9.2.2002, str. 71).